Illarion Prjanišnikov

Illarion Prjanišnikov (vene keeles Илларион Михайлович Прянишников; 1. aprill (vkj. 20. märts) 1840 Timaševo, Borovski maakond, Kaluga kubermang – 24. märts (vkj. 12. märts) 1894 Moskva) oli vene maalikunstnik ja kunstipedagoog, Peterburi Kunstide Akadeemia tegevliige alates 1893. aastast.

Elulugu 
Illarion Prjanišnikov oli pärit kaupmehe perekonnast. 1852. aastal asus ta Moskva Maali-, Raid- ja Ehituskunstikooli, kuid oli 1853. aastal rahapuuduse tõttu sunnitud õpingud pooleli jätma. 1856. aastal jätkas ta poolelijäänud õpinguid. Moskva Maali-, Raid- ja Ehituskunstikooli lõpetas Prjanišnikov 1866. aastal. 1870. aastal oli ta üks peredvižnikute ühingu asutajatest. Alates 1873. aastast kuni surmani oli ta Moskva Maali-, Raid- ja Ehituskunstikooli õppejõud.

1891. aastal sai Prjanišnikov teada, et ta on haigestunud tuberkuloosi ja seetõttu asus ta elama Krimmi. 1892. aastal pöördus ta Moskvasse tagasi. 1893. aastal valiti ta Peterburi Kunstide Akadeemia tegevliikmeks.

Looming 
Oma realistlikus loomingus kujutas Prjanišnikov põhiliselt stseene tavaliste inimeste igapäevaelust. Tema varasemates töödes ilmnes irooniat ja huumorit, hilisemad maalid aga olid tõsisemad. Vähemal määral maalis ta ka pilte ajaloolistel teemadel.

Galerii

Viited 

Venemaa maalikunstnikud
Sündinud 1840
Surnud 1894